**Питањe везано за ЈН 11/2020 – Лекови са Д листе лекова и нерегистровани лекови које набавља установа за осигурана лица**

Поштовани,

Молимо Вас да нам у складу са чланом 63. став 2. Закона о јавним набавкама (“Сл. гласник РС” бр. 124/2012, 14/2015 и 68/2015; у даљем тексту: ЗЈН) доставите додатне информације или појашњења у вези са конкурсном документацијом у отвореном поступку јавне набавке добара — Лекови са Д листе лекова и нерегистровани лекови који набавља установа за осигурана лица, број ЈН 11/2020

1. Конкурсном документацијом се као један од додатних услова захтева да понуђачи у 2017., 2018. и 2019. години нису исказали негативан резултат пословања као и да нису били у блокади у последњих шест месеци. Као доказ испуњености овог услова потребно је доставити:

• Извештај о бонитету, који доказује да понуђач није пословао са губитком у 2017., 2018. и 2019. години Извештаје доставити за 2017., 2018. и 2019. годину и/и биланс стања и биланс успеха успеха са мишљењем овлашђеног ревизора за 2017., 2018. и 2019. годину (доказ да понуђач није пословао са губитком за наведене године.)

• Потврду Народне Банке Србије да понуђач није био у блокади шест месеци од дана пре објављивања Позива за подношење понуда.

Чланом 33. стаy 1. Закона о рачуноводству ("Сл. гласник РС", бр. 62/2013 и и 30/2018) прописано је да су правна лица дужна да редовне годишње финансијске извештаје за извештајну годину доставе Агенцији за привредне регистре, ради јавног објављивања, најкасније до 30. јуна наредне године, а чланом 36. ставом 2. предвиђено да је Агенција дужна да податке и документацију, јавно објави на интернет страници у року од 60 дана од дана пријема потпуног и рачунски тачног финансијског извештаја правног лица.

Међутим, чланом 4 став 1 тачка 1 Уредбе о померању рокова за одржавање редовне седнице скупштине привредног друштва и достављање годишњих и консолидованих финансијских извештаја привредних друштава, задруга, других правних лица и предузетника, као и рокова за подношење пријава за порез на добит и пореза на приход од самосталне делатности, важења лиценци овлашћених ревизора и лиценци за вршење процене вредности непокретности које истичу за време ванредног стања насталог услед болести COVID-19 изазване вирусом SARS-CoV-2: 57/2020-8, утврђено је да се рок из члана 33. став 1 Закона о рачуноводству помера на рок од 90 дана од дана престанка ванредног стања, односно до 04.08.2020. године.

Имајући у виду горе наведено, а како продужени рок за достављање редовних годишњих финансијских извештаја још увек траје, молимо Наручиоца да конкурсну документацију измени на начин да се из додатнх услова за понуђаче избаци услов достављања предметног извештаја за 2019. годину.

**Одговор везано за ЈН 11/2020 – Лекови са Д листе лекова и нерегистровани лекови које набавља установа за осигурана лица**

Наручилац прихвата сугестије потенцијалног понуђача и сходно томе измениће конкурсну документацију.